Bernt Ludolf Østerkløft (født "Jakobsen", 6. april 1906 i Østerkløft i Valnesfjord, død 20. juli 1996 på Fauske) var en norsk kombinertløper som var aktiv på 1930-tallet. Han ble nummer seks i kombinert i OL i Garmisch-Partenkirchen i 1936. I VM i Sollefteå i 1934 ble han nummer 35 av 71 deltakere i det spesielle hopprennet. Bernt Østerkløft representerte Valnesfjord IL. Han var den første deltakeren i vinter-OL fra Nordland.